चुनावको मुखमा बम पड्काएर आतंक फैलाउन त सकिएला, तर नागरिकको मन जित्न कदापी सकिँदैन । संक्रमणकालको नाममा देशमा सधैँभरी अशान्ति र अस्थिरता भैरहँदा आमनागरिक निराश छन् । देशले विकासको फड्को मार्न सकेको छैन । संविधान बनिसकेपछि अब देशमा विकासले गति लिएको हेर्न नागरिक उत्सुक छन् । चुनाव सफल भयो भने देशमा राजनीतिक स्थायित्वसँगै विकास निर्माणको कामले गति लिन्छ । यही आशामा नागरिक चुनावलाई उत्सवको रुपमा मनाउन तयार भएका हुन् ।
